Oise

Oise on Ranskan departementti numero 60, joka on nimetty Oisejoen mukaan. Departementti sijaitsee Pohjois-Ranskassa Hauts-de-Francen hallintoalueella. Departementti on pinta-alaltaan 5 860 neliökilometriä, ja siellä on 829 899 asukasta (vuonna 2023). Oisen pääkaupunki on Beauvais. Oise on jaettu edelleen neljään arrondissementtiin, 21 kantoniin ja 680 kuntaan. Oise oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Ennen vuoden 2016 hallinnollista uudistusta se kuului Picardien hallintoalueeseen. Teemapuisto Parc Astérix on Oisen huomattavin matkailukohde. Katso myös Luettelo Oisen kunnista Lähteet Aiheesta muualla Kuvia tai muita tiedostoja aiheesta Oise Wikimedia Commonsissa Oisen departementin kotisivut (ranskaksi)